Legal Document

Category: 1797

Text:
5. ΒΑΣΙΛΙΚΟΝ ΔΙΑΤΑΓΜΑ της 5/9 Απρ. 1938 (ΦΕΚ Α΄ 147) Περί εκτελέσεως του Α.Ν. 857/1937 «περί παραχωρήσεως δημοσίων και κοινοτικών δασικών εκτάσεων κλπ.». Έχοντες υπ’ οψει τα άρθρ. 2 παρ. 3, 3, 6, 17 και 29 του Α.Ν. 857/1937 «περί παραχωρήσεως δημοσίων και κοινοτικών εκτάσεων κλπ.» και την υπ’ αριθ. 142/1938 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Αι αιτήσεις προς παραχώρησιν δασικών εκτάσεων, συμφώνως προς το άρθρ. 2 παρ. 1 του υπ’ αριθ. 857/1937 Α. Νόμου, υποβάλλονται υπό των ενδιαφερομένων εντός των μηνών Απριλίου και Οκτωβρίου εκάστου έτους. Αιτήσεις προς παραχώρησιν υποβαλλόμεναι κατ’ άλλην χρονολογίαν δεν γίνονται δεκταί. Αι αιτήσεις υποβάλλονται εις την προς παραχώρησιν αρμοδίαν δασικήν Αρχήν, ήτις δέον να αποφανθή επ’ αυτών εντός το πολύ διμήνου από της λήξεως της προς υποβολήν προθεσμίας. 2.Αι περί παραχωρήσεως αιτήσεις δέον επί ποινή απαραδέκτου να συνοδεύωνται υπό γραμματίου παρακαταθήκης εις δημόσιον ταμείον, εμφαίνοντος ότι κατεβλήθη το ανάλογον παράβολον. Το παράβολον εις μεν τας περιπτ. γ΄ και δ΄ της παρ. 2 του άρθρ. 1 του υπ’ αριθ. 857 Νόμου, ως και εις την περίπτ. ε΄ του αυτού άρθρου, εφ’ όσον η συμφώνως προς ταύτην παραχώρησις γίνη δι’ ανέγερσιν ξενοδοχείων ισούται προς το εν τρίτον της προϋπολογιζομένης υπό του αρμοδίου Δασάρχου αξίας της προς παραχώρησιν εκτάσεως, εις πάσας δε τας λοιπάς περιπτώσεις ορίζεται παγίως εις δραχμάς εκατόν εάν η αιτουμένη προς παραχώρησιν έκτασις δεν υπερβαίνη τα 2 στρέμματα, εις δραχμάς εκατόν πεντήκοντα εάν αύτη είναι από 3-5 στρέμματα, εις δραχμάς τριακοσίας δια τας άνω των 5 στρεμμάτων και μέχρι 15 στρεμμάτων εκτάσεις, δια τας πέραν δε των 15 στρεμμάτων το παράβολον ισούται προς το εν τέταρτον της αξίας αυτών, μη δυνάμενον πάντως να είναι μεγαλύτερον των 2.000 δραχμών. 3.Εάν γενομένης δημοπρασίας προς εκποίησιν της αιτηθείσης εκτάσεως αύτη κατακυρωθή επ’ ονόματι του αιτούντος, το καταβληθέν παράβολον συμψηφίζεται προς την αξίαν της παραχωρουμένης εκτάσεως, αποδιδομένου του τυχόν πλεονάσματος εφ’ όσον ήθελε προκύψη τοιούτον εις τον αιτούντα. Το παράβολον επιστρέφεται εις τον καταθέτην. α)Εάν δια της δημοπρασίας η αιτηθείσα έκτασις δεν κατακυρωθή υπέρ αυτού και β)Εάν αύτη παραχωρηθή κατά τα εν άρθρ. 20-25 του αυτού Νόμου υπό της αρμοδίας εποικιστικής αρχής προς άλλους δικαιούχους ή τον αιτούντα. Το ως άνω παράβολον εκπίπτει υπέρ του Δημοσίου εισαγόμενον ως δημόσιον έσοδον: α) εάν ο καταθέτης αυτού δεν προσέλθη να πλειοδοτήση κατά την δημοπρασίαν και β) εάν η αιτηθείσα προς παραχώρησιν έκτασις δεν πληροί τας υπό του Νόμου απαιτουμένας προϋποθέσεις προς παραχώρησιν και συνεπεία τούτου η αίτησις του καταθέτου απερρίφθη. Άρθρ.9.-1.Οι κατά τα άρθρ. 9 και 10 του υπ’ αριθ. 857 του 1937 Α. Νόμου εκδιδόμενοι προσωρινοί ή οριστικοί τίτλοι αναγράφουν πλην των άλλων την έκτασιν, τα όρια και το είδος του παραχωρουμένου κτήματος, το αντίτιμον αυτού, τας δόσεις εις ας τυχόν θα καταβληθή το τίμημα και τον σκοπόν και όρους υφ’ ους παρεχωρήθη το κτήμα, κατά τον κάτωθι τύπον: Τύπος των εκδιδομένων κατά τον Νόμ. 857 προσωρινών και οριστικών τίτλων. 1)προσωρινός τίτλος. Προς …………………. Έχοντες υπ’ όψιν 1) τας διατάξεις του Νόμ. 857 «περί παραχωρήσεως δημοσίων και κοινοτικών δασικών εκτάσεων κλπ.» και του από ……….. Β.Δ/τος περί εκτελέσεως του Νόμου τούτου, 2) την από ………… γνωμοδότησιν του …….3)το υπ’αριθ……..έγγραφον του Οικονομ. Εφόρου …... …… δι’ ου αποστέλλονται αι κατά το άρθρ. 6 του Νόμ. 857 ομολογίαι και το υπ’ αριθ. ………. τριπλότυπον εισπράξεως δραχ. ……… ως πρώτης δόσεως του τιμήματος (εις τας περιπτώσεις του άρθρ. 10 παρ. 1 και 3 του Νόμ. 857 ήτοι των παραχωρήσεων προς γεωργικήν ή δενδροκομικήν εκμετάλλευσιν ή προς ίδρυσιν οικιών, ξενοδοχείων, καταφυγίων, μελισσοκομείων κλπ. καθ’ ας και όταν καταβάλλεται ολόκληρον το τίμημα δεν εκδίδεται οριστικός τίτλος, αλλά προσωρινός τοιούτος, αναγράφεται «……… δι’ ου αποστέλλεται το υπ’ αριθ. …… τριπλότυπον εισπράξεως δραχμών …….. ήτοι ολοκλήρου του τιμήματος της εκτάσεως»), παραχωρούμεν υμίν κατά νομήν προσωρινώς προς ……….. (θα καθορίζεται προς ποίον εκ των εν άρθρ. 1 παρ. 2 του Νόμ. 857 σκοπόν γίνεται η παραχώρησις) και υπό τους όρους και τας διατάξεις του ως άνω Νόμου και Β.Δ/τος (εις τας περιπτ. ε΄ και ζ΄ της παρ. 2 του άρθρ. 1 Νόμ. 857 δύναται η παραχωρούσα αρχή να αναγράψη συμπληρωματικούς όρους παραχωρήσεως κατά το άρθρ. 10 παρ. 3 Νόμ. 857) δημοσίαν έκτασιν ……... (θα ορίζεται αν πρόκειται περί δάσους, ή περί μερικώς δασοσκεπούς εκτάσεως, ή περί χαρτολιβαδίου) κειμένην εις θέσιν ……………..της περιφερείας ……………. συγκειμένην εκ στρεμμ. ………. και συνορευομένην γύρωθεν ως εξής: …………………………………………………… … Το καταβλητέον παρ’ υμών τίμημα δια την ως άνω έκτασιν ορίζεται εις δραχ. ……… καταβλητέας (θα ορίζεται αν θα καταβληθή εφ’ άπαξ ή εις ετησίας δόσεις και πόσας). 2)οριστικός τίτλος. Προς ………………… Έχοντες υπ’ όψιν: 1) τας διατάξεις του Νόμ. 857 «περί παραχωρήσεως δημοσίων ή κοινοτικών δασικών εκτάσεων κλπ.» και του από …..……… Β.Δ/τος περί εκτελέσεως του Νόμου τούτου, 2) την από ………. γνωμοδότησιν του ……….. 3) το υπ’ αριθ. ……….. έγγραφον του Οικονομικού Εφόρου ……………. δι’ ου αποστέλλεται το υπ’ αριθ. ……. τριπλότυπον εισπράξεως δραχμών …………… ως τελευταίας δόσεως (εις την περίπτωσιν της εφ’ άπαξ καταβολής του τιμήματος, αντί «ως τελευταίας δόσεως», θα τίθεται «ήτοι ολοκλήρου») του τιμήματος, παραχωρούμεν υμίν οριστικώς προς ………… (θα ορίζεται προς ποίον των εν άρθρ. 1 παρ. 2 του Νόμ. 857 σκοπόν γίνεται η παραχώρησις) και υπό τους όρους και διατάξεις του ως άνω Νόμου και Β.Δ/τος, εις την τελείαν και πλήρη ιδιοκτησίαν υμών δημοσίαν έκτασιν ……..……... (θα ορίζεται αν πρό(Αντί για τις σελ. 560,03-560-06)Σελ. 560,03(α) Τεύχος Θ113-Σελ.99 Παραχώρηση δασών 17.Ζ.ι.5 κειται περί δάσους ή περί μερικώς δασοσκεπούς εκτάσεως ή περί χορτολιβαδίου) κειμένην εις θέσιν …………. της περιφερείας ………….. συγκειμένην εκ στρεμμάτων ……... και συνορευομένην γύρωθεν ως εξής: …………………………………………………… αντί του καταβληθέντος παρ’ υμών τιμήματος των δραχμών ………….. εν όλω. 3)Οριστικός τίτλος ειδικός δια τας προς γεωργικήν ή δενδροκομικήν εκμετάλλευσιν ή προς ίδρυσιν οικιών, ξενοδοχείων, μελισσοκομείων κλπ. παραχωρήσεις, (περιπτώσεις α΄, β΄, ε΄ και ζ΄ της παρ. 2 του άρθρ. 1 Νόμ. 857). Προς …………………. Έχοντες υπ’ όψιν 1) …….. 2) ……… 3) ……… (τα αυτά στοιχεία του γενικού οριστικού τίτλου) και 4) την κατά το άρθρ. 10 παρ. 2 του Νόμ. 857 από ……έκθεσιν του Δασάρχου …………. δι’ ης βεβαιούται ότι επραγματοποίησε την εκχέρωσιν και γεωργικήν καλλιέργειαν (ή τον εμβολιασμόν των αγρίων δένδρων ή την φύτευσιν ημέρων δένδρων κλπ.) της προσωρινώς παραχωρηθείσης υμίν εκτάσεως (εις τας περιπτώσεις των παρ. ε΄ και ζ΄ του άρθρ. 1 παρ. 2 θα τίθεται αντί του «επραγματοποιήσατε την εκχέρσωσιν κλπ.» «συνεμορφώθητε πλήρως προς τους όρους της παραχωρήσεως») παραχωρούμεν υμίν οριστικώς και υπό τους όρους και διατάξεις του ως άνω Νόμου και Δ/τος, εις την τελείαν και πλήρη ιδιοκτησίαν υμών ………… (θα ακολουθούν τα εις το γενικόν οριστικόν παραχωρητήριον διαλαμβανόμενα). Άρθρ.10.-Καταργείται το από 8 Σεπτ. 1921 Β.Δ/μα «περί εκτελέσεως του Νόμ. 2636». Άρθρ.2.-1.Προς παραχώρησιν ή μη των εν άρθρ. 1 του υπ’ αριθ. 857 του 1937 Α. Νόμου δασικών εκτάσεων, απαιτείται πάντοτε προηγούμενη γνωμάτευσις ότι πληρούνται αι υπ’ αυτού απαιτούμεναι προϋποθέσεις. Η γνωμάτευσις αύτη γίνεται προκειμένου μεν δι’ εκτάσεις μέχρι 50 στρεμμάτων υπό μόνου του αρμοδίου Δασάρχου, προκειμένου δε περί μεγαλειτέρων εκτάσεων υπό τούτου και ενός γεωπόνου δημοσίου υπαλλήλου. Αρμόδιος προς γνωμάτευσιν γεωπόνος είναι ο Επαρχιακός τοιούτος, εντός της περιφερείας του οποίου κείται η παραχωρητέα έκτασις, ο προϊστάμενος δε της γεωργικής υπηρεσίας του Νομού ή ο νόμιμος αυτού αναπληρωτής οσάκις η παραχωρητέα έκτασις κείται εντός της επαρχίας εν ή η έδρα του νομού. Τον Επαρχιακόν Γεωπόνον απόντα ή κωλυόμενον αντικαθιστά έτερος τοιούτος οριζόμενος εκάστοτε υπό του προϊσταμένου της γεωργικής υπηρεσίας του Νομού. 2.Δια της αυτής ως άνω γνωμοδοτήσεως καθορίζεται ταυτοχρόνως το ελάχιστον όριον τιμής εις ην δέον να εκποιηθή η παραχωρουμένη έκτασις και ο αριθμός των δόσεων εις ας δέον τούτο να καταβληθή. Βάσει της τοιαύτης γνωμοδοτήσεως η αρμοδία προς παραχώρησιν των αιτουμένων εκτάσεων αρχή καθορίζει τελικώς: α) το τίμημα, ως και τον τρόπον καθ’ ον τούτο θέλει καταβληθή εις ας περιπτώσεις η παραχώρησις γίνεται άνευ δημοπρασίας, β) το κατώτατον όριον τιμής και τον αριθμόν των καταβλητέων δόσεων, εις ας περιπτώσεις η παραχώρησις θέλει γίνεται μετά δημοπρασίαν. Άρθρ.3.-1.Το τίμημα των παραχωρουμένων, συμφώνως τω άρθρ. 1 του υπ’ αριθ. 857/1937 Α. Νόμου εκτάσεων καταβάλλεται είτε εφ’ άπαξ είτε εις ετησίας δόσεις. Εφ’ άπαξ καταβάλλεται: α) Εφ’ όσον το τίμημα είναι μέχρι τριακοσίων δραχμών και β) εις ας περιπτώσεις η παραχώρησις γίνεται κατ’ εφαρμογήν των περιπτ. γ, δ και ε της παρ. 2 του άρθρ. 1 του ως άνω Νόμου. Εις ετησίας δόσεις το τίμημα καταβάλλεται οσάκις τούτο είναι ανώτερον των δραχμών τριακοσίων ή οσάκις η παραχώρησις γίνεται προς δενδροκομικήν εκμετάλλευσιν, εις την τελευταίαν ταύτην περίπτωσιν της κατά(Αντί της σελ. 560,01)Σελ. 560,01(α) 273-029 Παραχώρηση δασών 17.Ζ.ι.5 βολής γενομένης πάντοτε εις δέκα ετησίας δόσεις. Εις πάσας τας λοιπάς περιπτώσεις ο αριθμός των δόσεων κανονίζεται κατά τα εν τω προηγουμένω άρθρω οριζόμενα, αναλόγως του ολικού ποσού του τιμήματος και των οικονομικών συνθηκών της περιφερείας, όπου η παραχωρητέα δασική έκτασις, των δόσεων τούτων μη δυναμένων πάντως να είναι κατώτεραι των δραχμών διακοσίων. 2.Δια τας οφειλομένας δόσεις υπογράφονται υπό του αγοραστού της εκτάσεως ισαρίθμοι χρεωστικαί ομολογίαι επί του απαιτουμένου ενσήμου χάρτου της αστικής κλίμακος εξοφλητέαι την 1 Οκτωβρίου εκάστου έτους. Εν η περιπτώσει από της υπογραφής της χρεωστικής ομολογίας παρά του αγοραστού μέχρι της κατά τ’ ανωτέρω οριζομένης προθεσμίας προς καταβολήν, το υπολειπόμενον χρονικόν διάστημα είναι κατώτερον του εξαμήνου, η δόσις θα είναι καταβλητέα κατά την 1ην Οκτωβρίου του επομένου έτους. 3.Επί εκάστης των οφειλομένων δόσεων υπολογίζεται και ο νόμιμος τόκος από της υπογραφής της ομολογίας μέχρις της ημέρας λήξεως αυτής αναγραφόμενος ιδιαιτέρως επί της ομολογίας. Εις περίπτωσιν εξοφλήσεως της ομολογίας προ της λήξεως της εκπίπτεται υπέρ του εξοφλούντος ο αντιστοιχών εις τον υπολειπόμενον χρόνον τόκος. Άρθρ.4.-1.Αι κατά το άρθρ. 5 παρ. 1 του Α.Ν. 857 δημοπρασίαι προκηρύσσονται υπό του αρμοδίου Οικον. Εφόρου δια προκηρύξεως περιεχούσης, πλην των άλλων αναγκαίων όρων, και τα εξής: 1) το είδος των απαιτουμένων εγγυήσεων, 2) τα όρια και το εμβαδόν της υπό παραχώρησιν εκτάσεως ως και την περιφέρειαν εν η αύτη κείται, 3) το ελάχιστον όριον προσφοράς, 4) τον αριθμόν των δόσεων, εφ’ όσον το τίμημα ωρίσθη να καταβληθή εις δόσεις. 2.Η δημοπρασία ενεργείται κατόπιν διακηρύξεως δημοσιευομένης δια της αρμοδίας δημοτικής ή κοινοτικής αρχής εις την έδραν της οικον. εφορίας και εις την κοινότητα ένθα η εκποιουμένη έκτασις, δέκα τουλάχιστον ημέρας προ της δημοπρασίας. Άρθρ.5.-1.Αι δημοπρασίαι ενεργούνται εις την έδραν του Οικον. Εφόρου ενώπιον αυτού και του αρμοδίου δασάρχου ή δασονόμου ή μη υπάρχοντος τοιούτου, του αρμοδίου ταμίου ή ειρηνοδίκου. 2.Πάσα προσφορά είναι υποχρεωτική δια τον πλειοδότην, επιβαρύνει δε οριστικώς των τελευταίον τούτον. Αν τις πλειοδοτή δια λογαριασμόν άλλων πρέπει να παρουσιάζη το προς τούτο νόμιμον πληρεξούσιον. Σελ. 560,02(α) 273-030 3.Αι προσφοραί πρέπει να γίνωνται κατά την εξής κλίμακα. Δι’ αξίαν εκτάσεως μέχρι 100 δραχμών ανά δραχ. 5, δι’ αξίαν μέχρι 1000 δραχμών ανά 10, δι’ αξίαν μέχρι 5.000 ανά 25, δι’ αξίαν μέχρι 10.000 ανά 50 και δι’ αξίαν πέραν των 10.00 δραχμών ανά δραχ. 100. 4.Ίνα γίνη τις δεκτός εις την δημοπρασίαν πρέπει να καταθέση ως παράβολον εις την επί της δημοπρασίας επιτροπήν γραμμάτιον παρακαταθήκης παρά δημοσίω ταμείω χρηματικού ποσού είτε χρεωγράφων εθνικών δανείων, υπολογιζομένων επί τη τρεχούση αγοραία τιμή αυτών, πάντως όμως όχι άνω του αρτίου, αξίας ίσης προς το ήμισυ του ελαχίστου ορίου του τιμήματος της εκποιουμένης εκτάσεως. Το κατατεθέν ως άνω ποσόν, αν μεν δεν κατακυρωθή η δημοπρασία επ’ ονόματι του καταθέσαντος επιστρέφεται εις αυτόν, αν δε κατακυρωθή συμψηφίζεται εις το τίμημα της εκτάσεως. Άρθρ.6.-1.Μετά την λήξιν της δημοπρασίας τα πρακτικά υπογράφονται παρά των ενεργουσών ταύτην αρχών και του τελευταίου πλειοδότου ή αν ούτος είναι αγράμματος, παρά δύο εγγραμμάτων μαρτύρων προσυπογραφόντων και τούτων, μεθ’ ο αποστέλλονται προς επικύρωσιν εις τον αρμόδιον μεν Δασάρχην αν πρόκειται περί εκτάσεων μέχρι δύο στρεμμάτων, εις τον Επιθεωρητήν δασών αν πρόκειται περί εκτάσεων τριών μέχρι πέντε στρεμ., εις το Υπουργείον δε Γεωργίας ή την αρμοδίαν Γενικήν Διοίκησιν αν πρόκειται περί εκτάσεων άνω των 5 στρεμ. μετά της γνώμης της Επιτροπής περί του συμφέροντος ή μη της δοθείσης προσφοράς. 2.Αι ως άνω αρμόδιαι επί των αιτουμένων προς παραχώρησιν εκτάσεων αρχαί αποφαίνονται περί εγκρίσεως ή ακυρώσεως των πρακτικών εντός οκτώ ημερών από της ημέρας λήψεως των πρακτικών συμπεριλαμβανομένης. Παρερχομένης της προθεσμίας ταύτης απράκτου, τα πρακτικά θεωρούνται ως ακυρωθέντα και επαναλαμβάνεται η δημοπρασία εντός προθεσμίας κανονιζομένης υπό των κατά το αμέσως προηγούμενον άρθρον αρμοδίων αρχών. 3.Ο τελευταίος πλειοδότης δεσμεύεται εκ της προσφοράς αυτού μη δυνάμενος να ανακαλέση ταύτην α)εφ’ όσον ήθελεν επικυρωθή η δημοπρασία και κοινοποιηθή προς αυτόν η εγκριτική της δημοπρασίας απόφασις εντός της υπό της επομένης παραγράφου οριζομένης προθεσμίας και β)μέχρις ακυρώσεως της διενεργηθείσης δημοπρασίας. 17.Ζ.ι.5 Παραχώρηση δασών 4.Την επιούσαν της λήψεως της εγκριτικής της δημοπρασίας αποφάσεως ή, αν δεν εξηντλήθη υπό του Υπουργείου ή του Επιθεωρητού Δασών ή του Δασάρχου ολόκληρος η κατά το παρόν άρθρον (παρ. 2) οκταήμερος προθεσμία, την επιούσαν της λήξεως ταύτης οφείλει ο Οικον. Έφορος να κοινοποιήση εις τον τελευταίον πλειοδότην εγγράφως την έγκρισιν της δημοπρασίας, δια της δημοτικής ή κοινοτικής αρχής, η οποία κοινοποιεί ταύτην εντός 24 ωρών από της λήψεως, μη υπολογιζομένου εις την τελευταίαν ταύτην προθεσμίαν του λόγω αποστάσεως απαιτουμένου χρονικού διαστήματος. 5.Εάν η προς κοινοποίησιν εις την δημοτικήν αρχήν ημέρα συμπίπτη προς Κυριακήν, ή άλλην εξαιρέσιμον ημέραν, η κοινοποίησις αναβάλλεται δια την επομένην. Άρθρ.7.-1.Εάν: α)Μετά την εκτέλεσιν της δημοπρασίας και προ της κοινοποιήσεως της κατά την παρ. 2 του προηγουμένου άρθρου εγκρίσεως αυτής κοινοποιηθή εις τον αρμόδιον Οικονομικόν Έφορον ή την αρμοδίαν προς έγκρισιν της δημοπρασίας αρχήν μείζων του πλειοδότου προσφορά κατά 3% τουλάχιστον, συνοδευομένη υπό του κατά το παρόν Δ/μα παραβόλου. β)Ουδείς πλειοδότης παρουσιασθή κατά την ενεργηθείσαν δημοπρασίαν ή εάν αι γενόμεναι προσφοραί κρίνωνται ομοφώνως ασύμφοροι υπό των ενεργουσών την δημοπρασίαν αρχών, αποφαινομένης εν περιπτώσει διαφωνίας τούτων προς αρμοδίας προς παραχώρησιν αρχής. Η δημοπρασία επαναλαμβάνεται. 2.Αρμοδία να διατάξη την επανάληψιν της δημοπρασίας είναι η ακυρώσασα ταύτην αρχή, εις την περίπτωσιν δε ταύτην η νέα δημοπρασία ενεργείται κατά την πρώτην Κυριακήν μετά την δημοσίευσιν της νέας διακηρύξεως εφ’ όσον η Κυριακή αύτη απέχει τουλάχιστον ημέρας τρεις από της τοιαύτης δημοσιεύσεως της διακηρύξεως. Άρθρ.8.-Τα κηρύκεια δικαιώματα συνιστάμενα εις μίαν δραχμήν ανά προσφοράν 300 δραχμών ουχί δε πλέον των 100 δραχμών εν συνόλω βαρύνουν τον τελευταίον πλειοδότην καταβάλλονται κατά την κοινοποίησιν της οριστικής εγκρίσεως.